|  |
| --- |
|  hr)bj-sa.gifOPĆINSKI GLASNIKSlužbeno glasilo Općine Šandrovac |
| **Izlazi prema potrebi** | **Šandrovac, 02.11.2020.** | **GODINA 2020.****BROJ 8** |

**K a z a l o**

1. Odluka o ustrojstvu i djelokrugu Jedinstvenog upravnog odjela Općine Šandrovac,
2. Odluka o I. izmjenama i dopunama Odluke o komunalnim djelatnostima i načinu obavljanja na području Općine Šandrovac,
3. Odluka o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac,
4. Program potpora poljoprivredi na području Općine Šandrovac za razdoblje 2021.-2023. godine
5. Odluka o davanju prethodne suglasnosti na opće uvjete isporuke komunalne usluge obavljanja dimnjačarskih poslova trgovačkog društva Komunalije Čazma d.o.o.
6. Odluka o produljenju važenja Strateškog plana gospodarskog razvoja Općine Šandrovac za razdoblje 2015.-2019.godine u 2021. godini,
7. Odluka o osnivanju Poslovne zone Bjelovarska,
8. Izvještaj o radu općinskog načelnika općine Šandrovac za razdoblje siječanj-lipanj 2020. godine,
9. Odluka o prihvatu financijskih izvješća udruga građana sa područja Općine Šandrovac za 2019. godinu,
10. Suglasnost na imenovanje članova Upravnog vijeća Dječjeg vrtića Šandrovac iz reda predstavnika korisnika i djelatnika,
11. Odluka o I. izmjeni i dopuni Odluke o imenovanju članova Upravnog vijeća Dječjeg vrtića „Šandrovac“ iz reda osnivača

Na temelju članka 35. stavka 1. točka 4. a u vezi sa člankom 53. Zakona o lokalnoj i područnoj (regionalnoj) samoupravi („Narodne novine“, broj 33/2001, 60/2001 – vjerodostojno tumačenje, 129/2005, 109/2007, 125/2008, 36/2009, 150/2011, 144/2012, 19/2013–pročišćeni tekst, 137/2015 – ispravak, 123/2017, 98/2019) i članka 34. Statuta Općine Šandrovac (“Općinski glasnik Općine Šandrovac” broj 02/2018, 02/2020)   Općinsko vijeće Općine Šandrovac na svojoj 29. sjednici održanoj dana 30.10.2020. donijelo je sljedeću

**O D L U K U**

**o ustrojstvu i djelokrugu Jedinstvenog upravnog odjela Općine Šandrovac**

**I. OPĆE ODREDBE**

**Članak 1.**

Ovom Odlukom uređuje se ustrojstvo i djelokrug rada, način rada, upravljanja i rukovođenja te druga pitanja značajna za organizaciju i rad Jedinstvenog upravnog odjela Općine Šandrovac (u daljnjem tekstu: Jedinstveni upravni odjel).

**Članak 2.**

Za obavljanje poslova iz samoupravnog djelokruga Općine Šandrovac, ustrojava se Jedinstveni upravni odjel.

**Članak 3.**

Jedinstveni upravni odjel smješten je u zgradi sjedišta Općine Šandrovac na adresi Bjelovarska 6, Šandrovac.

Na zgradi u kojoj se nalazi sjedište Jedinstveni upravni odjel mora biti istaknuta natpisna ploča koja sadrži grb Republike Hrvatske, naziv Republika Hrvatska, naziv Bjelovarsko - bilogorska županija, naziv Općina Šandrovac te naziv upravnog tijela – Jedinstveni upravni odjel.

**Članak 4.**

U obavljanju poslova iz svog djelokruga Jedinstveni upravni odjel koristi pečat, okruglog oblika, promjera 38 mm, s grbom Republike Hrvatske u sredini i tekstom koji glasi: Republika Hrvatska, Bjelovarsko-bilogorska županija, Općina Šandrovac, Jedinstveni upravni odjel, Šandrovac i rednim brojem pečata.

Akti Jedinstvenog upravnog odjela u zaglavlju moraju sadržavati: grb Republike Hrvatske, tekst koji glasi: Republika Hrvatska, Bjelovarsko - bilogorska županija, Općina Šandrovac, Jedinstveni upravni odjel, klasifikacijsku oznaku, urudžbeni broj, mjesto i datum izrade akta.

Akti Jedinstvenog upravnog odjela ovjeravaju se pečatom koji odgovara zaglavlju akta.

**Članak 5.**

Pojmovi koji se koriste u ovoj Odluci, a imaju rodno značenje, odnose se jednako na muški i ženski rod.

**II. UNUTARNJE USTROJSTVO JEDINSTVENOG UPRAVNOG ODJELA**

**Članak 6.**

Unutarnje ustrojstvo Jedinstvenog upravnog odjela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Jedinstvenog upravnog odjela, utvrđuju se Pravilnikom o unutarnjem redu Jedinstvenog upravnog odjela.

Pravilnik iz stavka 1. ovoga članka donosi općinski načelnik na prijedlog pročelnika Jedinstvenog upravnog odjela.

**III. DJELOKRUG RADA JEDINSTVENOG UPRAVNOG ODJELA**

**Članak 7.**

Jedinstveni upravni odjel obavlja upravne i stručne poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to naročito:

- poslove iz područja društvenih djelatnosti: kulture, tehničke kulture i športa, odgoja djece predškolske dobi, osnovnog školstva, socijalne skrbi, zdravstva i udruga građana,

- poslove vezane za gospodarski razvoj, te poticanje razvoja obrta, malog i srednjeg poduzetništva putem posebnih programa od interesa za Općinu,

- poslove iz područja komunalnog gospodarstva: izrada prijedloga programa održavanja objekata i uređaja komunalne infrastrukture, izrada prijedloga programa izgradnje komunalne infrastrukture, rješavanje upravnih i neupravnih postupaka u području komunalnog gospodarstva, provedba komunalnog reda, poslove komunalnog redarstva, programi održavanja i izgradnje drugih objekata kojih je vlasnik ili investitor Općina,

- poslove iz područja prostornog uređenja i zaštite okoliša: izrada prijedloga izvješća o stanju u prostoru, izrada prijedloga programa za unapređenje stanja u prostoru, obavljanje poslova vezanih uz donošenje prostornog plana uređenja Općine i provedba postupka javne rasprave, izrada prijedloga programa zaštite okoliša u slučajevima onečišćenja okoliša lokalnih razmjera,

- poslove pripreme prijedloga akata u gospodarenju nekretninama u vlasništvu Općine, izradu prijedloga natječaja za zakup i prodaju nekretnina, izrada prijedloga ugovora o zakupu, najmu i prodaji nekretnina (stanova, poslovnih prostora, objekata i zemljišta), davanje prostora na privremeno i povremeno korištenje.

- poslove vezane za uređenje naselja i stanovanja na području Općine,

- poslove vezane za uređenje prometa na području Općine,

- vođenje imovinsko pravnih postupaka vezanih uz imovinu Općine,

- poslove vezane za gospodarenje poljoprivrednim zemljištem u vlasništvu Republike Hrvatske i Općine,

- pripremu i izradu projekata i programa suradnje sa subjektima s područja Europske unije, poslove u vezi kandidiranja projekata za financiranje od strane europskih i drugih fondova,

- poslove vezane za razvoj turizma,

- praćenje rada javnih ustanova i drugih pravnih osoba kojima je Općina osnivač, a koje djeluju na području predškolstva, školstva, kulture, športa, socijalne skrbi, komunalnog gospodarstva i protupožarne zaštite,

- poslove vođenja financijskog i materijalnog poslovanja Općine: izrada prijedloga i izvršavanje proračuna Općine, izrada polugodišnjeg i godišnjeg izvještaja o izvršenju proračuna Općine, razrez i naplata prihoda koji pripadaju Općini kao jedinici lokalne samouprave, osim razreza i naplate prihoda od općinskih poreza povjerenih Poreznoj upravi, obavljanje računovodstvenih i knjigovodstvenih poslova, vođenje evidencija o imovini Općine, vođenje platnog prometa putem računa Općine, vođenje poslova osiguranja Općine,

- poslove zastupanja pred sudovima i tijelima državne uprave,

- opće poslove: opće i kadrovske poslove, vođenje evidencija iz djelatnosti rada i radnih odnosa službenika i namještenika Jedinstvenog upravnog odjela, osiguravanje tehničkih uvjeta za rad u Jedinstvenom upravnom odjelu (održavanje, zagrijavanje i čišćenje prostorija, nabava opreme, uredskog materijala, materijala za održavanje čistoće i dr.), poslovi prijama i otpreme pošte, vođenje urudžbenog zapisnika i upisnika predmeta upravnog postupka, poslovi arhive, evidencije ugovora i drugih raznih evidencija,

- poslove pripreme materijala za održavanje sjednica Općinskog vijeća i radnih tijela Općinskog vijeća, praćenje rada na sjednicama, izrada zapisnika i akata koje donosi Općinsko vijeće i radna tijela Općinskog vijeća te općinski načelnik, priprema i dostava donesenih akata za objavu,

- pružanje stručne pomoći predsjedniku Općinskog vijeća i općinskom načelniku,

- davanje pravnih i stručnih mišljenja u vezi s radom Općinskog vijeća i općinskog načelnika,

- poslove unapređenja mjesne samouprave i rada mjesnih odbora,

- poslove javne nabave roba**,** radova i usluga,

- poslove u vezi ostvarivanja prava na pristup informacijama,

- poslove u vezi zaštite osobnih podataka,

- poslove vezane za zaštitu na radu, zaštitu od požara, vatrogastvo i civilnu zaštitu,

- poslove vezane uz ljudska prava, ravnopravnost spolova, prava nacionalnih manjina, odnose s vjerskim zajednicama i razvoj civilnog društva,

- stručne te administrativno - tehničke poslove u vezi izbora i referenduma,

- druge poslove u skladu sa zakonom.

**Članak 8.**

Jedinstveni upravni odjel u svom djelokrugu izrađuje nacrte općih i drugih akata, nacrte programa i planova, analize, izvješća i druge radne materijale za Općinskog načelnika, Općinsko vijeće i radna tijela.

Jedinstveni upravni odjel u svom djelokrugu neposredno izvršava i nadzire izvršenje općih i drugih akata Općinskog vijeća, akata Općinskog načelnika, predlaže mjere i radnje za provođenje istih te predlaže mjere za poboljšanje stanja u pojedinim područjima samoupravnog djelovanja.

Jedinstveni upravni odjel u izvršavanju općih akata Općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba.

Na postupak donošenja akata iz stavka 2. ovoga članka shodno se primjenjuju odredbe Zakona o općem upravnom postupku, ako posebnim zakonom nije drukčije propisano.

**IV. NAČIN RADA I UPRAVLJANJA**

**Članak 9.**

Poslove u Jedinstvenom upravnom odjelu obavljaju službenici i namještenici.

Službenik, odnosno namještenik se može rasporediti samo na radno mjesto predviđeno Pravilnikom o unutarnjem redu Jedinstvenog upravnog odjela Općine Šandrovac, za koje ispunjava opće i posebne uvjete propisane Zakonom, Uredbom i Pravilnikom.

Službenici obavljaju upravne i stručne poslove iz djelokruga Jedinstvenog upravnog odjela, a namještenici obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Jedinstvenog upravnog odjela.

Službenik u čijem je opisu poslova vođenje upravnog postupka i rješavanje o upravnoj stvari dužan je po službenoj dužnosti ili na zahtjev stranke provesti upravni postupak.

Kada je službenik u opisu poslova kojeg je rješavanje o upravnim stvarima odsutan, ili postoje pravne zapreke za njegovo postupanje, ili odnosno radno mjesto nije popunjeno, za rješavanje upravne stvari nadležan je pročelnik.

Službenici i namještenici u službi povjerene poslove moraju obavljati savjesno, pridržavajući se Ustava, zakona, drugih propisa, općih akata Općine i pravila struke, te su dužni postupati po uputama pročelnika Jedinstvenog upravnog odjela, a u skladu s odredbama posebnog zakona kojima se uređuju radni odnosi službenika i namještenika u tijelima jedinice lokalne i područne (regionalne) samouprave.

**Članak 10.**

Službenici i namještenici primaju se u službu u Jedinstveni upravni odjel na slobodna radna mjesta utvrđena Pravilnikom o unutarnjem redu Jedinstvenog upravnog odjela, a po postupku i na način propisan odredbama posebnog zakona kojima se uređuju radni odnosi službenika i namještenika u tijelima jedinica lokalne i područne (regionalne) samouprave.

Postupak prijma u službu provodi se u skladu s Planom prijma u službu u Jedinstveni upravni odjel Općine, kojeg na prijedlog pročelnika donosi načelnik Općine za svaku kalendarsku godinu, koji sadrži stvarno stanje potreba i potreban broj službenika i namještenika odgovarajuće stručne spreme i struke, koji se planiraju zaposliti na neodređeno vrijeme u toj kalendarskoj godini, te potreban broj vježbenika.

**Članak 11.**

Službenici i namještenici u službi u Jedinstvenom upravnom odjelu ostvaruju svoja prava, obveze i odgovornosti prema odredbama posebnog zakona kojim se uređuju radni odnosi službenika i namještenika u tijelima jedinica lokalne i područne (regionalne) samouprave i na temelju propisa donesenih na temelju istog zakona, dok se na pitanja koja nisu uređena tim zakonom i propisima primjenjuju opći propisi o radu.

Sustav plaća službenika i namještenika u službi u Jedinstvenom upravnom odjelu uređuje se posebnom odlukom, a u skladu s odredbama posebnog zakona kojima se uređuju radni odnosi i s odredbama posebnog zakona kojim se uređuje sustav plaća službenika i namještenika u tijelima jedinicama lokalne i područne (regionalne) samouprave i na temelju propisa donesenih na temelju istih zakona.

**Članak 12.**

Jedinstvenim upravnim odjelom upravlja pročelnik, kojega na temelju javnog natječaja, sukladno zakonu, imenuje općinski načelnik.

Pročelnik Jedinstvenog upravnog odjela osobno je odgovoran za zakonit, pravilan i pravodoban rad Jedinstvenog upravnog odjela kao i za izvršenje poslova iz njegove nadležnosti.

Pročelnik Jedinstvenog upravnog odjela organizira obavljanje poslova, daje službenicima i namještenicima upute za obavljanje poslova, poduzima mjere za osiguranje učinkovitosti u radu, brine o stručnom osposobljavanju i usavršavanju službenika tijekom službe, odlučuje o pravima i obvezama službenika i namještenika te obavlja i druge poslove određene zakonom i Statutom Općine Šandrovac.

Pročelnik Jedinstvenog upravnog odjela dužan je izvješćivati općinskog načelnika o radu Jedinstvenog upravnog odjela.

**Članak 13.**

Radno vrijeme i uredovno vrijeme Jedinstvenog upravnog odjela propisuje posebnom odlukom Općinski načelnik.

Raspored termina za rad sa strankama mora se istaknuti na ulazu u sjedište Općine te na web stranici Općine.

**V. ODGOVORNOST JEDINSTVENOG UPRAVNOG ODJELA**

**Članak 14.**

Jedinstveni upravni odjel je samostalan u obavljanju poslova iz svojeg djelokruga, a za zakonito i pravovremeno obavljanje poslova odgovoran je općinskom načelniku.

Općinski načelnik usmjerava djelovanje Jedinstvenog upravnog odjela u obavljanju poslova iz njegovoga samoupravnog djelokruga te nadzire njegov rad.

**VI. FINANCIRANJE JEDINSTVENOG UPRAVNOG ODJELA**

**Članak 15.**

Sredstva za rad Jedinstvenog upravnog odjela osiguravaju se u Proračunu Općine Šandrovac i iz drugih izvora u skladu sa zakonom.

**VII. PRIJELAZNE I ZAVRŠNE ODREDBE**

**Članak 16.**

Danom stupanja na snagu ove Odluke prestaje važiti Odluka o osnivanju Jedinstvenog upravnog odjela Općine Šandrovac (KLASA: 030-03/97-01, URBROJ:2123-05-04/97-02 od 19. lipnja 1997.).

**Članak 17.**

Službenici i namještenici zatečeni u službi u Jedinstvenom upravnom odjelu Općine Šandrovac na dan stupanja na snagu ove Odluke nastavljaju sa radom na svojim dosadašnjim radnim mjestima, do donošenja Pravilnika o unutarnjem redu Jedinstvenog upravnog odjela Općine Šandrovac.

**Članak 18.**

Pravilnik o unutarnjem redu Jedinstvenog upravnog odjela potrebno je izmijeniti i uskladiti s odredbama ove Odluke u roku od 30 dana od dana stupanja na snagu ove Odluke.

**Članak 19.**

Ova Odluka stupa na snagu osmoga dana od dana objave u „Općinskom glasniku Općine Šandrovac“.

**OPĆINSKO VIJEĆE OPĆINE ŠANDROVAC**

**KLASA: 023-05/20-01/1**

**URBROJ:2123-05-01-20-1**

**U Šandrovcu, 30.10.2020.**

 Predsjednik Općinskog vijeća

 Miroslav Sokolić, v.r.

Na temelju članka 33. stavka 1., članka 44. stavka 2. i članka 48. stavka 2. Zakona o komunalnom gospodarstvu („Narodne novine“ broj 68/18, 110/18, 32/20) i članka 34. Statuta Općine Šandrovac („Općinski glasnik Općine Šandrovac“, broj 02/2018, 02/2020), Općinsko vijeće Općine Šandrovac na svojoj 29. sjednici održanoj dana 30.10.2020. godine, donijelo je sljedeću

**O D L U K U**

**o I. izmjenama i dopunama Odluke o komunalnim djelatnostima i načinu obavljanja**

 **na području općine Šandrovac**

**Članak 1.**

U Odluci o komunalnim djelatnostima i načinu obavljanja na području općine Šandrovac (KLASA:363-01/20-01/5, URBROJ:2123-05-01-20-1 od 18. kolovoza 2020. godine – u daljnjem tekstu: Odluka) u članku 4. stavku 1. dodaje se nova točka 5. *obavljanje usluga hvatanja i zbrinjavanja napuštenih životinja na području općine Šandrovac*“.

Iza stavka 5. u članku 4. dodaje se novi stavak 6. koji glasi: „Pod *obavljanjem usluga hvatanja i zbrinjavanja napuštenih životinja na području općine Šandrovac* podrazumijeva se hvatanje pasa lutalica na području Općine Šandrovac po pozivu komunalnog redara, zbrinjavanje pasa u skloništu za životinje i skrb nad životinjama u skloništu do udomljenja.“ tako da sada članak 4. glasi:

**„Članak 4.**

Osim komunalnih djelatnosti iz članaka 2. i 3. ove Odluke, od lokalnog je značenja za Općinu, utvrđuje se djelatnost koja se smatra komunalnom djelatnošću:

1. nabava kamenog agregata,
2. obavljanje poslova zimske službe,
3. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac,
4. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac,
5. obavljanje usluga hvatanja i zbrinjavanja napuštenih životinja na području općine Šandrovac.

Komunalna djelatnost *nabave kamenog agregata* obuhvaća poslove nabave kamenog agregata za potrebe gradnje i održavanja komunalne infrastrukture na području Općine.

Pod *obavljanje poslova zimske službe* podrazumijevaju se poslovi čišćenja snijega na nerazvrstanim cestama na području Općine (raličenje snježnim plugom, čišćenje snijega te posipanje solju i agregatom nerazvrstanih cesta na području Općine).

Pod *pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac,* podrazumijeva se provođenje preventivne obvezne deratizacije u cilju sustavnog suzbijanja glodavaca na domaćinstvima poznatih vlasnika sa pripadajućom okućnicom i gospodarskim zgradama, te napuštenih kuća sa pripadajućom okolinom i poslovnih zgrada na području općine Šandrovac, dva puta godišnje, provođenje preventivne obvezne dezinsekcije u cilju sustavnog suzbijanja insekata, dva puta godišnje na javnim površinama u vlasništvu Općine, provođenje preventivne dezinfekcije, na poziv, na javnim i drugim površinama u vlasništvu Općine, provođenje preventivne obvezne deratizacije u cilju sustavnog suzbijanja glodavaca, dva puta godišnje na javnim i drugim površinama kojima upravlja Općina.

Pod *obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac* podrazumijeva seuklanjanje i zbrinjavanje životinjskih lešina i nusproizvoda životinjskog podrijetla sa javnih površina i prometnica na području Općine.

Pod *obavljanjem usluga hvatanja i zbrinjavanja napuštenih životinja na području općine Šandrovac* podrazumijeva se hvatanje pasa lutalica na području Općine Šandrovac po pozivu komunalnog redara, zbrinjavanje pasa u skloništu za životinje i skrb nad životinjama u skloništu do udomljenja.“

**Članak 2.**

U Odluci o komunalnim djelatnostima i načinu obavljanja na području općine Šandrovac (KLASA:363-01/20-01/5, URBROJ:2123-05-01-20-1 od 18. kolovoza 2020. godine – u daljnjem tekstu: Odluka) u članku 7. stavku 1. dodaje se nova točka 4. obavljanje dimnjačarskih poslova tako da sada članak 7. glasi:

**„Članak 7.**

Pravne ili fizičke osobe na temelju ugovora o koncesiji na području Općine mogu obavljati:

1.. usluge javnih tržnica na malo,

2. usluge ukopa pokojnika,

3. komunalni linijski prijevoz putnika,

4. obavljanje dimnjačarskih poslova.

Koncesija se može dati pravnoj ili fizičkoj osobi registriranoj za obavljanje djelatnosti iz stavka 1. na vrijeme od najduže 5 godina.“

**Članak 3.**

U Odluci o komunalnim djelatnostima i načinu obavljanja na području općine Šandrovac (KLASA:363-01/20-01/5, URBROJ:2123-05-01-20-1 od 18. kolovoza 2020. godine – u daljnjem tekstu: Odluka) u članku 17. stavku 1. briše se točka 2. obavljanje dimnjačarskih poslova. Točka 3. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac i 4. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac postaju točke 2. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac i 3. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac, dodaje se nova točka 4. *obavljanje usluga hvatanja i zbrinjavanja napuštenih životinja na području općine Šandrovac* tako da članak 17. sada glasi:

**„Članak 17.**

Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, na području Općine mogu obavljati slijedeće komunalne djelatnosti:

1. održavanje javne rasvjete,

2. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac

3. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac.

4. obavljanje usluga hvatanja i zbrinjavanja napuštenih životinja na području općine Šandrovac.

Ugovor o povjeravanju obavljanja komunalnih djelatnosti iz stavka 1. može se zaključiti najduže na vrijeme od 4 (četiri) godine.

Opseg obavljanja poslova određene komunalne djelatnosti određuje se na temelju Proračuna i Programa održavanja komunalne infrastrukture.“

**Članak 4.**

U ostalom dijelu Odluka iz članka 1. ostaje nepromijenjena.

**Članak 5.**

Ova Odluka stupa na snagu osmog dana od dana objave u „Općinskom glasniku Općine Šandrovac.

**KLASA: 363-01/20-01/9**

**URBROJ:2123-05-01-20-1**

**U Šandrovcu, 30.10.2020**

**OPĆINSKO VIJEĆE OPĆINE ŠANDROVAC**

 Predsjednik Općinskog vijeća

 Miroslav Sokolić, v.r.

Na temelju članka 48. Zakona o komunalnom gospodarstvu ( Narodne novine broj 68/18, 110/18, 32/20), članka 34. Statuta Općine Šandrovac (“Općinski glasnik Općine Šandrovac” broj 02/2018, 02/2020)   Općinsko vijeće Općine Šandrovac na svojoj 29. sjednici održanoj dana 30.10.2020. godine donijelo je sljedeću

**ODLUKU**

**o I. izmjenama i dopunama Odluke o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti**

 **na području Općine Šandrovac**

**Članak 1.**

U Odluci o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac (KLASA: 363-01/20-01/7 URBROJ:2123-05-01-20-1 od 18. kolovoza 2020., u daljnjem tekstu: Odluka) u članku 2. stavku 1. briše se točka 2. obavljanje dimnjačarskih poslova, a postojeće točke 3. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac i 4. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac postaju točke 2. i 3. Iza nove točke 3. dodaje se nova točka 4. koja glasi: „4. obavljanje usluga hvatanja i zbrinjavanja napuštenih životinja na području općine Šandrovac.“

U članku 2. stavak 3. Odluke briše se. U članku 2. dosadašnji stavak 4. postaje stavak 3., a dosadašnji stavak 5. postaje stavak 4. Odluke. Iza novog stavka 4. u članku 2. dodaje se novi stavak 5. koji glasi:“ Pod *obavljanjem usluga hvatanja i zbrinjavanja napuštenih životinja na području općine Šandrovac* podrazumijeva se hvatanje pasa lutalica na području Općine Šandrovac po pozivu komunalnog redara, zbrinjavanje pasa u skloništu za životinje i skrb nad životinjama u skloništu do udomljenja.“ tako da članak 2. Odluke sada glasi:

**„Članak 2.**

 Komunalne djelatnosti koje se mogu obavljati na temelju pisanog ugovora o povjeravanju obavljanja komunalnih poslova fizičkoj ili pravnoj osobi su:

1. održavanje javne rasvjete,

2. pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac

3. obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac.

4. obavljanje usluga hvatanja i zbrinjavanja napuštenih životinja na području općine Šandrovac.

Pod održavanjem *javne rasvjete*podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Pod *pružanje usluga obvezne preventivne proljetne i jesenske deratizacije, dezinsekcije i dezinfekcije na području Općine Šandrovac,* podrazumijeva se provođenje preventivne obvezne deratizacije u cilju sustavnog suzbijanja glodavaca na domaćinstvima poznatih vlasnika sa pripadajućom okućnicom i gospodarskim zgradama, te napuštenih kuća sa pripadajućom okolinom i poslovnih zgrada na području općine Šandrovac, dva puta godišnje, provođenje preventivne obvezne dezinsekcije u cilju sustavnog suzbijanja insekata, dva puta godišnje na javnim površinama u vlasništvu Općine, provođenje preventivne dezinfekcije, na poziv, na javnim i drugim površinama u vlasništvu Općine, provođenje preventivne obvezne deratizacije u cilju sustavnog suzbijanja glodavaca, dva puta godišnje na javnim i drugim površinama kojima upravlja Općina.

Pod *obavljanje poslova uklanjanja i zbrinjavanja životinjskih lešina i nusproizvoda životinjskog podrijetla sa javnih površina i prometnica na području općine Šandrovac* podrazumijeva seuklanjanje i zbrinjavanje životinjskih lešina i nusproizvoda životinjskog podrijetla sa javnih površina i prometnica na području Općine Šandrovac.

Pod *obavljanjem usluga hvatanja i zbrinjavanja napuštenih životinja na području općine Šandrovac* podrazumijeva se hvatanje pasa lutalica na području Općine Šandrovac po pozivu komunalnog redara, zbrinjavanje pasa u skloništu za životinje i skrb nad životinjama u skloništu do udomljenja.“

**Članak 2.**

U ostalom dijelu Odluka o komunalnim djelatnostima koje se mogu obavljati na temelju pisanog ugovora o obavljanju komunalnih djelatnosti na području Općine Šandrovac (KLASA: 363-01/20-01/7 URBROJ:2123-05-01-20-1 od 18. kolovoza 2020.) ostaje nepromijenjena.

**Članak 3.**

 Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA: 363-01/20-01/10**

**URBROJ:2123-05-01-20-1**

**U Šandrovcu, 30.10.2020**

**OPĆINSKO VIJEĆE OPĆINE ŠANDROVAC**

 Predsjednik Općinskog vijeća

 Miroslav Sokolić, v.r.

Na temelju članka 36. Zakona o poljoprivredi („Narodne novine“, broj 118/18, 42/20) i članka 34. točke 3. Statuta Općine Šandrovac („Općinski glasnik Općine Šandrovac“ broj 2/2018., 2/2020), Općinsko vijeće Općine Šandrovac na 29. sjednici održanoj dana 30.10.2020. godine donosi sljedeći

**PROGRAM**

 **POTPORA POLJOPRIVREDI NA PODRUČJU**

**OPĆINE ŠANDROVAC ZA RAZDOBLJE 2021. – 2023. GODINE**

**I. OPĆI UVJETI**

**Članak 1.**

 Ovim Programom utvrđuju se aktivnosti u poljoprivredi za koje će Općina Šandrovac, kao nositelj programa, u razdoblju od 2021. do 2023. godine dodjeljivati potpore male vrijednosti, te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Šandrovac.

Program se donosi u cilju poticanja razvoja poljoprivrede na području Općine Šandrovac.
kako bi se povećala konkurentnost obiteljskih gospodarstava i podigla kvaliteta života na ruralnom području Općine Šandrovac, kao i potaknulo održivo korištenje poljoprivrednog zemljišta na cijelom području gospodarenja putem poticanja ekološke proizvodnje i kultiviranja poljoprivrednog zemljišta.

**Članak 2.**

 Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24.12.2013.) i Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22.2.2019.) (dalje u tekstu: Uredba 1408/2013).

 Sukladno članku 1. Uredbe 1408/2013, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

1. potpora čiji je iznos određen na temelju cijene ili količine proizvoda stavljenih na tržište,
2. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
3. potpora uvjetovanih korištenjem domaćih umjesto uvoznih proizvoda.

 Sukladno članku 2. Uredbe 1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

Ostale potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore („Službeni list Europske unije“ L 352/1) - u daljnjem tekstu: Uredba 1407/2013.

**II. KORISNICI**

**Članak 3.**

 Korisnici ovog Programa mogu biti poljoprivredna gospodarstva upisana u Upisnik poljoprivrednih gospodarstava, sa sjedištem i poljoprivrednom proizvodnjom (poljoprivredno zemljište, nasadi, stoka, gospodarski objekti i sl.) na području Općine Šandrovac, a koja zadovoljavaju kriterije propisane za pojedine aktivnosti.

 Poljoprivredno gospodarstvo obuhvaća slijedeće subjekte u poljoprivrednoj proizvodnji: obiteljska poljoprivredna gospodarstva, obrte, trgovačka društva i zadruge registrirane za obavljanje poljoprivredne djelatnosti.

 Pravo na potpore poljoprivredna gospodarstva ostvaruju na vlastiti zahtjev, odnosno temeljem Ugovora koje Općina Šandrovac zaključi sa određenim sudionicima u provođenju Programa, a isto traje do iskorištenja sredstava osiguranih u Proračunu Općine Šandrovac za razdoblje od 2021. do 2023. godine.

**Članak 4.**

 Sukladno članku 2., točka 2. Uredbe 1408/2013 i članku 2., točka 2. Uredbe 1407/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

 Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

**III. MJERE**

**Članak 5.**

Općina Šandrovac, kao nositelj aktivnosti utvrđenih Programom potpora u poljoprivredi na području Općine Šandrovac, u razdoblju od 2021. do 2023. godine, dodjeljivati će potpore poljoprivredi, u skladu sa sredstvima osiguranim u proračunu Općine Šandrovac za slijedeće aktivnosti:

1. Mjera 1: Potpore za umjetno osjemenjivanje goveda (sukladno Uredbi 1408/2013)
2. Mjera 2: Potpore za umjetno osjemenjivanje krmača (sukladno Uredbi 1408/2013)
3. Mjera 3: Potpore za izlaganje na sajmovima i tržnicama (sukladno Uredbi 1407/2013)
4. Mjera 4: Potpore za grupnu analizu tla (sukladno Uredbi 1408/2013)

**Članak 6.**

**MJERA 1. Potpore za umjetno osjemenjivanje goveda**

Potpora će se odobriti korisniku za subvencioniranje troškova umjetnog osjemenjivanja goveda.

Potpora za podmirenje troškova umjetnog osjemenjivanja goveda iznosi do 200,00 kn po grlu, a maksimalni iznos potpore iznosi do 2.000,00 kuna za do 10 grla po poljoprivrednom gospodarstvu u jednoj kalendarskoj godini.

Cilj potpore za umjetno osjemenjivanje goveda je razvoj stočarske proizvodnje, obnova stočnog fonda te povećanje broja i konkurentnost obiteljskih gospodarstava.

Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava,
* sjedište poljoprivrednog gospodarstva te stoka za koju se traži potpora treba biti na području Općine Šandrovac,
* osjemenjivanje treba biti izvršeno u tekućoj godini, a prije podnošenja zahtjeva za isplatu,
* potpora će se isplaćivati po ispostavljenom originalnom računu od strane veterinarske stanice koja ima sklopljen ugovor sa Općinom Šandrovac, u pravilu jednom mjesečno, sa priloženom specifikacijom obavljenih usluga po pojedinom korisniku te sa pripadajućim brojevima usluga i datumima osjemenjivanja.

**MJERA 2. Potpore za umjetno osjemenjivanje krmača**

Potpora će se odobriti korisniku za subvencioniranje troškova umjetnog osjemenjivanja krmača.

Potpora za podmirenje troškova umjetnog osjemenjivanja krmača iznosi do 100,00 kn po krmači, a maksimalni iznos potpore iznosi do 1.000,00 kuna za 10 krmača po poljoprivrednom gospodarstvu u jednoj kalendarskoj godini.

Cilj potpore za umjetno osjemenjivanje krmača je razvoj stočarske proizvodnje, obnova stočnog fonda te povećanje broja i konkurentnost obiteljskih gospodarstava.

Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava,
* sjedište poljoprivrednog gospodarstva te stoka za koju se traži potpora treba biti na području Općine Šandrovac,
* osjemenjivanje treba biti izvršeno u tekućoj godini, a prije podnošenja zahtjeva za isplatu,
* potpora će se isplaćivati po ispostavljenom originalnom računu od strane veterinarske stanice koja ima sklopljen ugovor sa Općinom Šandrovac, u pravilu jednom mjesečno, sa priloženom specifikacijom obavljenih usluga po pojedinom korisniku te sa pripadajućim brojevima usluga i datumima osjemenjivanja.

**MJERA 3.Potpore za izlaganje na sajmovima i tržnicama**

Potpore će se odobriti korisniku poljoprivrednim gospodarstvima za izlaganje na sajmovima i tržnicama.

Potpora za podmirenje troškova za izlaganje na sajmovima i tržnicama, iznosi najviše do 1.500,00 kuna po poljoprivrednom gospodarstvu u jednoj kalendarskoj godini, a osigurana je za maksimalno do 20 poljoprivrednih gospodarstava godišnje.

Cilj potpore za izlaganje na sajmovima i tržnicama je poticanje proizvodnje u povrtlarstvu i voćarstvu kao i povećanje konkurentnost obiteljskih gospodarstava.

 Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava,
* sjedište poljoprivrednog gospodarstva treba biti na području Općine Šandrovac,
* trošak treba biti izvršen u tekućoj godini, a prije podnošenja zahtjeva za isplatu,
* potpora će se isplaćivati po ispostavljenom originalnom računu, a nakon izvršene kontrole od strane JUO Općine Šandrovac.

**MJERA 4.Potpore za grupnu analizu tla**

Potpore će se odobriti korisniku poljoprivrednim gospodarstvima za grupnu analizu tla.

Općina Šandrovac će raspisati javni poziv za prikupljanje uzoraka tla kako bi se svi uzorci dostavili u isto vrijeme čime bi se smanjio trošak dostave i iznos analize.

Općina Šandrovac će izabrati najpovoljnijeg izvršitelja grupne analize tla prema kriteriju najniže cijene analize tla.

Potpora za podmirenje troškova za grupnu analizu tla iznosi 100,00 kuna po uzorku, a maksimalni iznos potpore iznosi do 500,00 kuna za 5 uzoraka po poljoprivrednom gospodarstvu u jednoj kalendarskoj godini.

Cilj potpore za grupnu analizu tla je unaprjeđenje poljoprivredne proizvodnje, educiranje poljoprivrednika o važnosti analize i smanjenja kiselosti tla te smanjenje troškova prekomjerne upotrebe gnojiva.

 Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava,
* sjedište poljoprivrednog gospodarstva treba biti na području Općine Šandrovac,
* trošak treba biti izvršen u tekućoj godini, a prije podnošenja zahtjeva za isplatu,
* potpora će se isplaćivati po ispostavljenom originalnom računu, a nakon izvršene kontrole od strane JUO Općine Šandrovac,
* minimalna prihvatljiva površina za analizu tla je 0,20 ha.

**IV. POTREBNA DOKUMENTACIJA I POSTUPAK DODJELE POTPORE**

**Članak 7.**

Korisnici potpora uz obrazac zahtjeva prilažu slijedeću dokumentaciju (zavisno od mjere za koju se traži potpora):

1. Presliku osobne iskaznice – za fizičke osobe,
2. Presliku rješenja o Upis u sudski registar – za pravne osobe,
3. Presliku rješenja o upisu u Upisnik poljoprivrednih gospodarstava,
4. Kopiju žiro računa sa pripadajućim IBAN-om,
5. Potvrdu da korisnik nema nepodmirenih obaveza prema Općini Šandrovac,
6. Izjava o iznosima dodijeljenih potpora male vrijednosti (de minimis) u sektoru poljoprivrede iz drugih izvora (dokaz da podnositelj zahtjeva nije za istu svrhu primio potporu),
7. Druge dokumente propisane za određene vidove potpora: originalni račun za izvršeno osjemenjivanje goveda ili krmača odnosno zakup prostora na sajmu/tržnici izdan u tekućoj godini.

**Članak 8.**

Pojedini korisnik potpore može kombinirati korištenje svih mjera propisanih člankom 5. ovog Pravilnika do maksimalnog godišnjeg iznosa od 2.000,00 kuna koji mu je na raspolaganju.

**Članak 9.**

Na potpore za MJERE 1, 2. i 4. primjenjuje se Uredba komisije (EU) br. 1408/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije, temeljem koje maksimalni iznos svih potpora male vrijednosti, koje jednom korisniku mogu biti dodijeljene tijekom razdoblja od tri fiskalne godine ne smije biti veći od 20.000,00 EUR, uključujući i potporu dobivenu u okviru ovog Javnog poziva.

Na potpore za MJERU 3. primjenjuje se Uredba komisije (EU) br. 1407/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije, temeljem koje maksimalni iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000,00 EUR, uključujući i potporu dobivenu u okviru ovog Javnog poziva.

Sukladno članku 3. Uredbe 1408/2013 ukupni iznos potpora male vrijednosti koji je dodijeljen jedinom poduzetniku ne smije prijeći iznos od 20.000,00 EUR-a tijekom razdoblje od tri fiskalne godine te se ta gornja granica primjenjuje bez obzira na oblik potpore ili svrhu potpore.

Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije i u tekućoj godini.

Sukladno članku 3. Uredbe 1407/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.

Sukladno članku 6. Uredbe 1407/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1408/2013 i Uredbi 1407/2013, voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele.

**V. KONTROLA**

**Članak 10.**

Za provedbu ovog Programa zadužuje se Jedinstveni upravni odjel Općine Šandrovac, koji je ovlašten procijeniti vjerodostojnost podnijete dokumentacije i dokaza, te u slučaju sumnje u vjerodostojnost ovlašten je odbaciti zahtjev odnosno naložiti obvezu povrata potpore.

**VI. POVRAT SREDSTAVA**

**Članak 11.**

Ukoliko nakon izvršene kontrole na terenu te podnesene dokumentacije od strane korisnika, Jedinstveni upravni odjel Općine Šandrovac utvrdi nepravilnosti u postupku korištenja potpore, Općinski načelnik Općine Šandrovac utvrditi će obvezu povrata dobivenih sredstava potpore.

**VII. STUPANJE NA SNAGU**

**Članak 12.**

 Ovaj Program stupa na snagu osmog dana od dana objave, a objaviti će se u „Općinskom glasniku Općine Šandrovac“.

**KLASA: 320-01/20-01/5**

**URBROJ: 2123-05-01-20-1**

**U Šandrovcu, 30.10.2020.**

**Predsjednik**

 **Općinskog vijeća općine Šandrovac**

 **Miroslav Sokolić, v.r.**

Na temelju članka 30. stavka 2. Zakona o komunalnom gospodarstvu (“Narodne novine”, broj 68/18, 110/18, 32/20) i članka 34. stavka 1. točke 3. Statuta Općine Šandrovac (“Općinski glasnik Općine Šandrovac” broj 2/2018, 2/2020) Općinsko vijeće Općine Šandrovac na svojoj 29. sjednici održanoj dana 30.10.2020. godine donijelo je sljedeću

**ODLUKU**

**o davanju prethodne suglasnosti na Opće uvjete isporuke komunalne usluge obavljanja dimnjačarskih poslova trgovačkog društva Komunalije d.o.o. Čazma**

**Članak 1.**

Daje se prethodna suglasnost na Opće uvjete isporuke komunalne usluge obavljanja dimnjačarskih poslova trgovačkog društva Komunalije d.o.o. Sv. Andrije 14, Čazma, OIB: 88859295468.

**Članak 2.**

Opći uvjeti isporuke komunalne usluge obavljanja dimnjačarskih poslova sastavni su dio ove Odluke i Ugovora o obavljanju komunalne djelatnosti dimnjačarskih poslova.

**Članak 3.**

Opći uvjeti iz članka 1. ove Odluke objavit će se u „Općinskom glasniku Općine Šandrovac“ i na internet stranici Općine Šandrovac www.sandrovac.hr

**Članak 4.**

Ova Odluka stupa na snagu danom objave u „Općinskom glasniku Općine Šandrovac“.

**OPĆINSKO VIJEĆE OPĆINE ŠANDROVAC**

**KLASA: 363-01/20-01/11**

**URBROJ:2123-05-01-20-1**

**U Šandrovcu, 30.10.2020.**

**Predsjednik  Općinskog vijeća**

 **Miroslav Sokolić, v.r.**

Na temelju članka 34. stavka 1. točke 3. Statuta Općine Šandrovac (“Općinski glasnik Općine Šandrovac” broj 2/2018., 2/2020) Općinsko vijeće općine Šandrovac na svojoj 29. sjednici održanoj dana 30.10.2020. donosi sljedeću

**ODLUKU**

**o produljenju važenja Strateškog plana gospodarskog razvoja**

**Općine Šandrovac za razdoblje 2015.- 2019. godine**

**Članak 1.**

Donosi se Odluka o produljenju važenje Strateškog plana gospodarskog razvoja Općine Šandrovac za razdoblje 2015. - 2019. godine, kojeg je Općinsko vijeće Općine Šandrovac donijelo na svojoj 20. sjednici održanoj dana 23.12.2015. godine aktom KLASA: 350-07/15-01/5, URBROJ:2123-05-01-15-1 od 23.12.2015. godine, u 2021. godini sve do izrade novog dokumenta Strateškog plana gospodarskog razvoja Općine Šandrovac za razdoblje 2021.- 2025. godine.

**Članak 2.**

Ova Odluka stupa na snagu danom objave u "Općinskom glasniku Općine Šandrovac“.

 OPĆINSKO VIJEĆE OPĆINE ŠANDROVAC

**KLASA: 350-07/20-01/2**

**URBROJ:2123-05-01-20-1**

**U Šandrovac, 30.10.2020.**

 Predsjednik općinskog vijeća

 *Miroslav Sokolić, v.r.*

Na temelju članka 5. stavaka 2. Zakona o unapređenju poduzetničke infrastrukture („Narodne novine“ broj 93/13, 114/13, 41/14, 57/18), članka 34. točke 3. Statuta Općine Šandrovac (“Općinski glasnik Općine Šandrovac” broj 02/2018, 02/2020)   Općinsko vijeće Općine Šandrovac na svojoj 29. sjednici održanoj dana 30.10.2020. godine donijelo je sljedeću

**ODLUKU**

**o osnivanju Poslovne zone Bjelovarska**

**Članak 1.**

Ovom se Odlukom osniva Poslovna zona Bjelovarska, na adresi Bjelovarska 35, 43227 Šandrovac, koja se nalazi prema Prostornom planu uređenja Općine Šandrovac („Općinski glasnik Općine Šandrovac” broj 23/05, 5/13, 4/15, 3/19), unutar izgrađenog dijela građevinskog područja naselja Šandrovac, kojim je utvrđena gospodarska namjena (proizvodna – pretežno industrijska).

**Članak 2.**

 Poslovna zona Šandrovac smještena je uz županijsku cestu Ž3027 (Tr.Markovac (D43) - V.Trojstvo - Šandrovac (Ž2232).

**Članak 3.**

Poslovna zona Bjelovarska obuhvaća područje katastarskih čestica upisanih u zk.ul.broj 1505,k.o. Šandrovac:

k.č.br. 1524 u naravi upravna zgrada sa radionicom, proizvodno skladišna hala, skladište jelki i žice, skladišna hala i ekonomsko dvorište u Bjelovarskoj ulici površine 2 jutra i 100čhv,

k.č.br 1525/1 u naravi livada površine 19 čhv,

k.č.br 1525/2 u naravi livada površine 25 čhv,

k.č.br 1526 u naravi livada površine 43 čhv,

k.č.br 1527 u naravi livada površine 1 jutro 169 čhv.

Ukupna površina Poslovne zone Bjelovarska iznosi 3 jutra 356 čhv odnosno 1,85 ha.

**Članak 4.**

Namjena Poslovne zone Bjelovarska je gospodarska što podrazumijeva površine namijenjene za proizvodne, obrtničke i zanatske djelatnosti i usluge, te za trgovinu i skladištenje.

Pored osnovnih djelatnosti, moguće je na površinama poslovne namjene razviti i drugu djelatnost – prateću ili u funkciji osnovne djelatnosti, na način da ona ne ometa proces gospodarske djelatnosti.

**Članak 5.**

Osnivač i nositelj razvoja Poslovne zone Bjelovarska je Općina Šandrovac.

**Članak 6.**

Sastavni dio ove Odluke je kopija katastarskog plana obuhvaćenih čestica i skica obuhvata Poduzetničke zone Bjelovarska.

**Članak 7.**

 Ova Odluka stupa na snagu osmog dana od dana objave u „Općinskom glasniku Općine Šandrovac“.

**OPĆINSKO VIJEĆE OPĆINE ŠANDROVAC**

**KLASA: 302-01/20-01/1**

**URBROJ:2123-05-01-20-1**

**U Šandrovcu, 30.10.2020.**

 Predsjednik Općinskog vijeća

 Miroslav Sokolić, v.r.

Na temelju članka 34. točka 3. Statuta Općine Šandrovac („Općinski glasnik Općine Šandrovac“ 2/2018., 2/2020) Općinsko vijeće Općine Šandrovac na svojoj 29. sjednici održanoj dana 30.10.2020. godine donosi sljedeću

**ODLUKU**

**o prihvatu financijskih izvješća udruga građana**

**sa područja Općine Šandrovac za 2019. godinu**

**Članak 1.**

Prihvaća se godišnje financijsko izvješće za 2019. godinu:

1. ŠRUOŠ „Gradina“ Šandrovac,
2. Općinskog nogometnog kluba Šandrovac,
3. Lovačke udruge „Lane“ Šandrovac,
4. Udruge vinogradara, vinara, voćara i povrtlara Šandrovac,
5. Udruge vinogradara i voćara „Pupelica“,
6. Udruge vinogradara i podrumara “Šašnjevac”
7. Kulturno umjetničkog društva Šandrovac,
8. Udruge umirovljenika Šandrovac,
9. Udruge umirovljenika „Bilogora“ Lasovac,
10. Udruge hrvatskih branitelja iz Domovinskog rata "Jozo Petak"
11. Vatrogasne zajednice Općine Šandrovac,
12. Udruga za promicanje običaja bilogorskog kraja "Kremen".

**Članak 2.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

 **OPĆINSKO VIJEĆE OPĆINE ŠANDROVAC**

**KLASA: 400-06/20-01/24**

**URBROJ: 2123-05-01-20-1**

**U Šandrovcu, 30.10.2020.**

 Predsjednik

Općinskog vijeća općine Šandrovac

 Miroslav Sokolić ,v.r.

Na temelju članka 59. stavka 1. Statuta Općine Šandrovac („Općinski glasnik Općine Šandrovac“ broj 02/18, 02/20), Općinski načelnik Općine Šandrovac podnosi Općinskom vijeću Općine Šandrovac dana 15.10.2020. slijedeće:

**IZVJEŠĆE OPĆINSKOG NAČELNIKA**

**O RADU ZA RAZDOBLJE OD 01.01.2020. DO 30.06.2020. GODINE**

U razdoblju od 01.01.2020. do 30.06.2020. godine u Općini Šandrovac provedeni su slijedeći projekti i aktivnost:

-Općina Šandrovac kandidirala je u rujnu 2018. godine projekt izgradnje dječjeg vrtića u Šandrovcu, u Bjelovarskoj ulici, 43227 Šandrovac, na k.č.br. 1373, k.o. Šandrovac, a prema glavnom projektu Prostor eko d.o.o. Bjelovar, Borisa Papandopula 16, OIB: 12260386725, broj TD: 107/17 od 20.01.2018. godine na natječaj Agencije za plaćanja u poljoprivredi, ribarstvu i ruralnom razvoju za provedbu operacije 7.4.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” u okviru mjere 7 “Temeljne usluge i obnova sela u ruralnim područjima” unutar Programa ruralnog razvoja Republike Hrvatske za razdoblje 2014. – 2020. godine. Izgradnja i opremanje Dječjeg vrtića Šandrovac trajali su od 14. lipnja 2019. do 15. srpnja 2020. godine,

-Održavanje dana Općine Šandrovac,

-Proveli kupališnu sezonu na bazenu Gradina u Šandrovcu od lipnja do rujna 2020. godine,

-Izvršena proljetna deratizacija od strane poduzeća „Škarda“ d.o.o.te je tijekom ljetnih mjeseci u tri navrata izvršena dezinsekcija komaraca na području Općine,

-Proveden javni natječaj za obavljanje komunalnih poslova redovnog i interventnog održavanja javne rasvjete na području Općine Šandrovac,

-Završeni unutarnji radovi u Društvenim domovima u Pupelici i Jaseniku,

-Podijeljena komunalna naknada za sve stanovnike Općine Šandrovac,

-Realiziran kredit kod ERSTE Banke,

-Proveden javni natječaj za dostavu ponuda za nabavu radova na izgradnji i asfaltiranju nerazvrstane ceste Pupelica – Ravneš u Općini Šandrovac, faza 1., duljine 1000 m. Izvršeni radovi na izgradnji asfaltiranju krajem srpnja 2020. godine,

-Proveden javni natječaj za dostavu ponuda za nabavu radova na izgradnji i asfaltiranju nerazvrstane ceste Ravneš-Borovice-Kašljavac u Općini Šandrovac, faza 1., duljine 500 m. Izvršeni radovi na izgradnji asfaltiranju u lipnju 2020. godine,

-Kupljena nekretnina bivšeg Metalprodukt d.d. Šandrovac, katastarskih čestica upisanih u zk.ul.broj 1505,k.o. Šandrovac

-U ožujku 2020. godine započela izgradnja Vatrogasnog doma sa spremištem u Šandrovcu,

-Sanirali i očistili okoliš cesta od šiblja,

- Sanirali smo općinske ceste – grabe i bankine

**KLASA: 400-06/20-03/1**

**URBROJ: 2123-05-03-20-1**

**U Šandrovcu, 15.10.2020.**

 Općinski načelnik Općine Šandrovac

 Josip Dekalić, v.r.

 Na temelju članka 34. Statuta Općine Šandrovac („Općinski glasnik Općine Šandrovac“ broj 2/2018., 2/2020), Općinsko vijeće općine Šandrovac na svojoj 29. sjednici održanoj dana 30.10.2020. godine na prijedlog Općinskog načelnika općine Šandrovac donosi slijedeću:

**O D L U K U**

**kojom se daje suglasnost na Izvješće općinskog načelnika o radu**

**za razdoblje od 01.01.2020. do 30.06.2020. godine**

**Članak 1.**

 Daje se suglasnost na Izvješće o radu Općinskog načelnika općine Šandrovac Josipa Dekalića za razdoblje od 01.01.2020. do 30.06.2020. godine.

 Izvješće općinskog načelnika Josipa Dekalića o radu za razdoblje od 01.01.2020. do 30.06.2020. godine (KLASA: 400-06/20-03/1, URBROJ: 2123-05-03-20-1 od 15.10.2020. godine) sastavni je dio ove Odluke.

**Članak 2.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

**KLASA: 400-06/20-01/23**

**URBROJ: 2123-05-01-20-1**

**U Šandrovcu, 30.10. 2020.**

 **Općinsko vijeće općine Šandrovac**

 **Predsjednik općinskog vijeća**

 **Miroslav Sokolić v.r.**

Na temelju članka 34. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19) i članka 34. točka 13. Statuta Općine Šandrovac („Općinski glasnik Općine Šandrovac“ broj 2/2018, 2/2020), Općinsko vijeće Općine Šandrovac na svojoj 29. sjednici, održanoj 30.10.2020. godine, donijelo je sljedeću

SUGLASNOST

 na imenovanje članova Upravnog vijeća

 Dječjeg vrtića Šandrovac

**iz reda predstavnika korisnika i djelatnika**

Članak 1.

Na dužnost člana Upravnog vijeća Dječjeg vrtića Šandrovac iz reda predstavnika korisnika imenuje se Marija Plentaj, prof.

Na dužnost člana Upravnog vijeća Dječjeg vrtića Šandrovac iz reda predstavnika djelatnika imenuje se Martina Sabadžija Bokan, bacc.praesc.educ.

Članak 2.

Mandat članovima Upravnog vijeća Dječjeg vrtića Šandrovac traje četiri godine.

**Članak 3.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA:601-02/20-01/7**

**URBROJ:2123-05-01-20-1**

**U Šandrovac, 30.10.2020.**

*OPĆINSKO VIJEĆE OPĆINE ŠANDROVAC*

 Predsjednik općinskog vijeća:

 *Miroslav Sokolić, v.r.*

Na temelju članka 34. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19) te članka 34. Statuta Općine Šandrovac („Općinski glasnik Općine Šandrovac“, broj 02/2018, 02/2020), u svezi članka 11. Odluke o osnivanju Dječjeg vrtića „Šandrovac“ **(**KLASA:601-02/20-01/1**,** URBROJ:2123-05-01-20-1od 13.svibnja 2020.**)**  Općinsko vijeće Općine Šandrovac na svojoj 29. sjednici održanoj 30.10.2020. godine donijelo je sljedeću

**O D L U K U**

**o I. izmjeni i dopuni Odluke o imenovanju članova Upravnog vijeća Dječjeg vrtića „Šandrovac“ iz reda osnivača**

**Članak 1.**

U Odluci o imenovanju članova Upravnog vijeća Dječjeg vrtića „Šandrovac“ iz reda osnivača (KLASA:601-02/20-01/3, URBROJ:2123-05-01-20-1 od 18. kolovoza 2020. – dalje: Odluka) u članku 1. mijenja se točka 1 te se umjesto 1. Damira Kolar, mag.ing.agr., iz Šandrovca, Jasenik 19, OIB: 42271700490, u Upravno vijeće Dječjeg vrtića Šandrovac iz reda osnivača imenuje:

1. Željko Đipalo iz Šandrovca, Vinogradska ulica 24, Šandrovac, OIB: 83821068453.

# Članak 2.

U ostalom dijelu Odluka ostaje nepromijenjena.

# Članak 3.

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

*OPĆINSKO VIJEĆE OPĆINE ŠANDROVAC*

**KLASA:601-02/20-01/8**

**URBROJ:2123-05-01-20-1**

**U Šandrovac, 30.10.2020.**

 Predsjednik općinskog vijeća:

 *Miroslav Sokolić, v.r.*

Za izdavača: Josip Dekalić, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel